આણંદ: આણંદ તાલુકાના રાસનોલ ગામ સ્થિત મકનપુરામાં રહેતા ગણપતસિંહ પરમાર અને તેમના પત્ની મીનાબેન દિવ્યાંગ છે. તેઓ સરકાર તરફથી મળવાપાત્ર મકનપુરા ગ્રામ પંચાયતની જમીનમાં કાચું મકાન બનાવીને રહે છે. આ પરિવારને ગામના મહિલા સરપંચના પતિ શંકર મગન પરમાર અને પંચાયત સભ્ય રમેશ કાન્તી નાયક પંચાયતની જમીન ખાલી કરાવી દેવાના મામલે ધમકી આપતા હતા. તેમણે સરકાર દ્વારા વિકલાંગ ધારા 1991 મુજબ મકાન બનાવવા માટે જમીન મળવાપાત્ર હોવાનું પણ જણાવ્યું હતું.